b'\n_START_ARTICLE_\nEn stjernes fortid\n_START_SECTION_\nHandling\n_START_PARAGRAPH_\nDen unge, talentfulle danseren George Raft dr\xc3\xb8mmer om en karriere i showbusiness. Da han kommer i kontakt med mafiaen \xc3\xa5pner det nye d\xc3\xb8rer for ham, og han ender etterhvert opp i Hollywood. Gjennombruddet hans kommer i gangsterfilmen Scarface. Flere filmroller f\xc3\xb8lger, og George f\xc3\xa5r etterhvert r\xc3\xa5d til en mer luksuri\xc3\xb8s livsstil. Mafiaforbindelsene sine, som han fortsatt pleier, skaper imidlertid problemer for han, og han ender opp med \xc3\xa5 miste filmkontrakten sin. Kort tid senere d\xc3\xb8r moren hans. George avslutter b\xc3\xa5de forholdet til kj\xc3\xa6resten, Lisa Lang, og kutter kontakten med venner. Hans neste jobb er p\xc3\xa5 et kasino p\xc3\xa5 Cuba, der han fortsatt blir ansett som en filmstjerne. Ikke lenge etter bryter imidlertid den den cubanske revolusjonen ut, og han blir tvunget til \xc3\xa5 flykte tilbake til Hollywood. Der f\xc3\xa5r han til slutt muligheten til \xc3\xa5 gj\xc3\xb8re et comeback p\xc3\xa5 filmlerretet etter \xc3\xa5 ha blitt tilbudt en liten rolle som en gangster i Noen har det hett.'